Какво означават кошмарите ни?
Сънищата изтикват на повърхността вътрешните ни тревоги и трудности, като понякога ни посочват и начин за отстраняването им. Те могат да бъдат всичко - предупреждение, намерение, осъществяване на желание и винаги са представени чрез различни символи.

**Най-често срещаната причина за проблеми със съня се крие именно в начина ни на живот**. Кошмарите също могат да се окажат причина, която дълго да ни лишава от полагащата ни се нощна почивка.

**Нощните страхове измъчват не само децата**, а и много възрастни. Когато тъмнината се свързва с редовно повтарящи се кошмари, то тя може да предизвика безсъние. За съжаление, сънят е едно изключително загадъчно явление, което все още не е изцяло изучено и изследвано.

Важно е да знаем, че **кошмарите ни понякога могат да бъдат сигнал за здравословни проблеми**. Затова е добре да се вслушваме в съня си, той би могъл да ни даде информация, която иначе трудно бихме получили.

И така, нека разгледаме деветте най-чести, и доста живи в повечето случаи, кошмара.

Ето някои от най-честите кошмари и тяхното значение:
### **Застрелват ви**


Сънувате ли, че някой ви застрелва с пистолет насън? Това е сигнал за вътрешни противоречия и несигурност. Такива сънища разкриват, че се **чувствате жертва в определени ситуации,** те изразяват вашата безпомощност по даден проблем.
### [**Падащи зъби**](https://sanovnik.at/%d0%bf%d0%b0%d0%b4%d0%b0%d0%bd%d0%b5-%d0%bd%d0%b0-%d0%b7%d1%8a%d0%b1%d0%b8-%d0%b2-%d1%81%d1%8a%d0%bd%d0%b8%d1%89%d0%b0%d1%82%d0%b0/)


Това е един от най-честите сънища, които сънуваме. Тъй като липсата на зъби противоречи на естествената представа на хората за красота и сексуална привлекателност, подобни сънища могат да означават страх от отхвърляне или остаряване.

Проучванията сочат, че най-често **жени в менопауза сигнализират за падащи зъби в сънищата си**, вероятно заради безпокойството от преминаване в друга възрастова категория. При някои хора, най-вече тийнейджъри и младежи, могат да бъдат индикатор за ниска самооценка или липса на самоувереност.
### [**В капан сте**](https://sanovnik.at/%d0%ba%d0%b0%d0%bf%d0%b0%d0%bd%d0%b8-%d0%b2-%d1%81%d1%8a%d0%bd%d0%b8%d1%89%d0%b0%d1%82%d0%b0/)


Ако сънувате, че **сте в капан или сте заклещени**, това обикновено се обяснява с чувство за ограниченост и затвореност в работата, в личните взаимоотношения.

Изпитвате ли умора от монотонността в ежедневието и дали това не превръща живота ви в рутина? На първо място се отървете от наложените стереотипи в живота си, те пречат на развитието и движението напред. Направете си равносметка какво провокира рутината в живота ви, какви грешки допускате и какво трябва да промените, за да преодолеете проблема.
### **Давите се**


Чувствате се претоварени от емоции и сякаш потиснати въпроси без отговор се връщат да ви преследват. Не прибързвайте в опитите си да разкодирате подсъзнателните си мисли и подхождайте с внимание и търпение. Ако в **съня си се давите до смърт, тълкуванието се отнася до емоционално прераждане**. Спасите ли се от удавянето, ще се спасите и от проблемите си.
### [**Сънувате смъртта си**](https://sanovnik.at/%d1%81%d1%8a%d0%bd%d0%b8%d1%89%d0%b0-%d1%81%d1%8a%d1%81-%d1%81%d0%bc%d1%8a%d1%80%d1%82/)


Колкото и странно да изглежда, **този сън е натоварен с положителна символика**. Да сънувате собствената си смърт означава, че ви предстоят големи промени. Стискаме палци да са само в положителен аспект!
### [**Преследват ви**](https://sanovnik.at/%d1%81%d1%8a%d0%bd%d0%b8%d1%89%d0%b0-%d0%b7%d0%b0-%d0%bf%d1%80%d0%b5%d1%81%d0%bb%d0%b5%d0%b4%d0%b2%d0%b0%d0%bd%d0%b5/)


Ако ви преследват насън, може би избягвате ситуация, която смятате за незначителна. Бягството е знак за някаква форма на несигурност, безпокойство и вътрешни терзания. Сън, в който сте **преследвани от животно, символизира собствения ви неразкрит и неподозиран гняв**, представен чрез образа на животното. А може би бягате от първично желание или страх?
### **[Неуправляема кола](https://sanovnik.at/%d0%b0%d0%b2%d1%82%d0%be%d0%bc%d0%be%d0%b1%d0%b8%d0%bb%d0%b8-%d0%b2-%d1%81%d1%8a%d0%bd%d0%b8%d1%89%d0%b0%d1%82%d0%b0/)**


Отказващите спирачки насън предупреждават за липсата на стабилност в живота ви. **Нямате контрол върху нещата** и затова трябва да предприемете драстични мерки. Ако сънувате, че колата не се управлява от никого, е най-добре да смените подхода и да поемете отговорност за собствените си постъпки.
### **Апокалипсис**


Ако сънят ви включва края на света, това означава, че сте подложени на огромен стрес и вероятно се чувствате безпомощни и уязвими в определена ситуация. Постарайте се да си възвърнете вярата в чудесата, опитайте се да бъдете по-безгрижни и весели. **Давайте си възможност за пълноценен отдих**, за да се заредите с нови сили и енергия. Започнете да строите нови планове за бъдещето и тогава стресът безследно ще изчезне.
### **Затруднено дишане**


Този сън показва, че се чувствате изтощени. Хора, страдащи от астма, често сънуват сънища, в които не могат да дишат. Симптоми на изтощение са:
* апатия
* непрестанна умора
* бързо раздразнение
* намалено ниво на концентрация
* отлагане на работа
* свръхактивност
* работа над или под възможностите


Изпитан метод за справяне с изтощението и умората са прасковите (в качеството им на питателно и общоукрепващо организма средство). Ароматерапевтите твърдят, че **ароматът на праскова е чудесен антидепресант**, извежда от състояние на безразличие и апатия, стимулира умствените способности, подобрява паметта и концентрацията.

От друга страна, **лечението с пчелни продукти** (апитерапия) има хилядолетна история и доказана ефективност.

Пчелното млечице, например, тонизира целия организъм и увеличава съпротивителните му сили срещу заболяване. Препоръчва се на изтощени хора, особено в период на възстановяване след прекарана болест.

Наричано още "*желе на кралете*", пчелното млечице регулира кръвното налягане и нервната система. Определя се като коктейл от витамини и микроелементи, необходими за жизненото равновесие на организма.